
PRIIMTI TEKSTAI

[bookmark: Sujet][bookmark: References]2024 m. lapkričio 14 d. Europos Parlamento teisėkūros rezoliucija dėl Tarybos sprendimo, kuriuo iš dalies keičiamas Europos investicijų banko statutas, projekto (13182/2024 – C10-0105/2024 – 2024/0803(CNS))
(Speciali teisėkūros procedūra: konsultavimasis)
Europos Parlamentas,
–	atsižvelgdamas į Europos investicijų banko pasiūlymą Tarybai iš dalies pakeisti Europos investicijų banko statutą (13182/2024),
–	atsižvelgdamas į Sutarties dėl Europos Sąjungos veikimo 308 straipsnį, pagal kurį Taryba kreipėsi į Parlamentą dėl konsultacijos (C10-0105/2024),
–	atsižvelgdamas į Darbo tvarkos taisyklių 84 straipsnį,
–	atsižvelgdamas į Biudžeto komiteto pranešimą (A10-0013/2024),
1.	pritaria pasiūlymui;
2.	ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3.	ragina Tarybą dar kartą konsultuotis su Parlamentu, jei ji ketina iš esmės keisti Parlamento patvirtintą tekstą;
4.	paveda Pirmininkei perduoti Parlamento poziciją Tarybai, Komisijai, Europos investicijų bankui ir nacionaliniams parlamentams.



image1.png




